CELEX: C2005/182/69
Language: hu
Date: 2005-07-23 00:00:00
Title: T-138/05. sz. ügy: Az Európai Közösségek Bizottsága által az Impetus Consultants ellen 2005. március 23-án benyújtott kereset

23.7.2005   
            
            
               HU
            
            
               Az Európai Unió Hivatalos Lapja
            
            
               C 182/36
            
         Az Európai Közösségek Bizottsága által az Impetus Consultants ellen 2005. március 23-án benyújtott kereset
   (T-138/05. sz. ügy)
   (2005/C 182/69)
   Az eljárás nyelve: görög
   Az Európai Közösségek Bizottsága (képviseli: D. Triantafyllou, segítője: N. Kostikas ügyvéd) 2005. március 23-án keresetet nyújtott be az Európai Közösségek Elsőfokú Bíróságához az Impetus Consultants ellen.
   A felperes keresetében azt kéri, hogy az Elsőfokú Bíróság:
   
               —
            
            
               kötelezze az alperest 235 655,21 euró megfizetésére, amely megfelel 160 380,35 euró tőkekövetelésnek és az egyes fizetési felszólítások alapján esedékessé válás napjától számított 75 274,86 euró késedelmi kamatnak;
            
         
               —
            
            
               kötelezze az alperest 2005. március 15-től tartozása kiegyenlítéséig a COP 493 „Invite” szerződés tekintetében napi 41,93 euró kamatösszeg, a TR 1006 „Ausias” szerződés vonatkozásában napi 1,66 euró kamatösszeg, a V 2043 „Artis” szerződéssel kapcsolatban pedig napi 1,01 euró kamatösszeg megfizetésére;
            
         
               —
            
            
               kötelezze az alperest a költségek viselésére.
            
         Jogalapok és fontosabb érvek:
   A Bizottság által képviselt Európai Közösség, közösségi kutatási és fejlesztési keretprogramok keretében három szerződést kötött az alperessel. E három szerződés közelebbről a következők voltak:
   
               —
            
            
               A COP 493 „Invite” szerződés különösen a „Telematika a belső navigációért” című projekt gyakorlati megvalósítására vonatkozott, és 1994. december 30-ától számított 24 hónapon belül kellett végrehajtani. Az alperes az illető közös vállalat koordinátora és tagja volt.
            
         
               —
            
            
               A TR 1006 „Ausias” szerződés különösen a „Fejlett telematikai szállítórendszerek integrált és rendezett városi központokban” című projekt gyakorlati megvalósítására vonatkozott, és 1995. december 30-ától számított 23 hónapon belül kellett végrehajtani. Az alperes az illető közös vállalat tagja volt.
            
         
               —
            
            
               A V 2043 „Artis” szerződés különösen a „Fejlett telematikai közúti szállítórendszerek Spanyolországban” című projekt gyakorlati megvalósítására vonatkozott, és 1992. január 1-jétől számított 12 hónapon belül kellett végrehajtani. Az alperes az illető közös vállalat tagja volt.
            
         A megállapodás szerint a Bizottság mindegyik esetben pénzzel járult volna hozzá az illető projekt megvalósításához, az egyes szerződésekben meghatározott feltételeknek megfelelően. A Bizottság mindegyik szerződés esetében a támogatásából előleget folyósított.
   Pénzügyi ellenőrzéseket követően, a Bizottság megállapította, hogy az alperes a számára folyósított pénzforrásoknak csak egy részét használta fel a vonatkozó projekt céljaira. Közelebbről:
   
               —
            
            
               A COP 493 „Invite” szerződés alapján a Bizottság 257 400 euró összegű előleget fizetett az alperesnek, mint a közös vállalat koordinátorának. Az alperes állítólag csak 79 062,70 euró összeget fizetett a többi résztvevőnek, 178 337,30 eurót pedig megtartott, amelyből csupán 42 000 eurót fordítottak a szóban forgó projektre. A Bizottság az alperesnek címzett fizetési felszólítást bocsátott ki 136 037,30 euró összegre.
            
         
               —
            
            
               A TR 1006 „Ausias” szerződés alapján a Bizottság 78 341,91 euró előleget fizetett a közös vállalatnak arra az időszakra, amikor az alperes annak tagja volt. A Bizottság megállapította, hogy az alperes a szóban forgó projektre csupán 63 229,63 eurót használt fel, és az alperesnek címzett fizetési felszólítást bocsátott ki 15 112,28 euró összegre.
            
         
               —
            
            
               A V 2043 „Artis” szerződés alapján az alperes, mint az illető közös vállalat tagja, 62 621,86 euró előleget kapott a Bizottságtól. A Bizottság úgy ítélte meg, hogy csak 53 391,09 eurót használtak fel a szóban forgó projektre, és az alperesnek címzett fizetési felszólítást bocsátott ki 9 320,77 euró összegre.
            
         Keresetével a Bizottság az előbbiekben említett visszajáró összegek visszafizetését, valamint az ezen összegek után – az egyes szerződésekre alkalmazandó (vagyis az első szerződés vonatkozásában a görög, a másik kettő tekintetében a spanyol) jog rendelkezései szerint – járó kamat megfizetését akarja elérni.